stanford-oval/wikipedia huggingface dataset:
סוזן פאקר

| --- | --- |

 לידה:  20 בנובמבר 1962 (בת 62) קארדיף, הממלכה המאוחדת 
 שם לידה:  סוזן ג'קסון
 מדינה:  הממלכה המאוחדת, ויילס 
 תקופת הפעילות:  מ-1990 
 מקום לימודים:  האקדמיה של וובר דאגלס למשחק דרמטי  אוניברסיטת ווריק  גולדסמית'ס, אוניברסיטת לונדון  Llanedeyrn High School 
 פרופיל ב-IMDb
 
סוזן פאקר (באנגלית: Suzanne Packer; נולדה ב-20 בספטמבר 1958) היא שחקנית ולשית, הידועה בעיקר מהופעתה בתפקיד טס בייטמן בסדרת הטלוויזיה "חדר מיון" בה הופיעה משנת 2003 עד אוגוסט 2015. היא חזרה לשחק באותו תפקיד בפרק לציון 30 שנה לסדרה.
ביוגרפיה

פאקר נולדה באברגאבני שבוויילס. הוריה היגרו לוויילס מג'מייקה, אמה הייתה אחות במקצועה. היא אחותו של האלוף האולימפי קולין ג'קסון. כבר בבית הספר התיכון בקארדיף הביעה התעניינות במשחק, והופיעה בהפקות בית הספר כגון "אוקלהומה!" ו"המלך ואני".
פאקר השתתפה בתיאטרון הלאומי לנוער של ויילס, ואחר כך למדה לתואר BA בתיאטרון ודרמה באוניברסיטת ווריק. את הכשרתה המקצועית רכשה באקדמיית ובר דאגלס לאמנות הדרמה בלונדון.
בתחילת הקריירה שלה בשנות ה-90 של המאה העשרים הייתה פאקר ידועה בשל תפקידה כג'וזי, אשתו של מיק ג'ונסון, באופרת הסבון של ערוץ 4 "ברוקסייד". אחר כך למדה לתואר בהוראה בגולדסמית' קולג', וב-1996 עם קבלת התואר החלה ללמד דרמה בלונדון.
תוך כדי הופעות כשחקנית הכירה פאקר ונישאה לשחקן האמריקאי ג'סי ניומן. בני הזוג עברו לניו יורק, שם לימדה דרמה ושיחקה. ב-2003 ילדה את בנם הבכור, פריס. אחר לידת הבן החלו היחסים בין בני הזוג להדרדר, והם הסכימו ביניהם לחזור לבריטניה. אבל ניומן החליט להישאר בארצות הברית. השניים התגרשו בשנה שלאחר מכן.
כשחזרה פאקר לקארדיף עם תינוק בן שלושה חודשים, נבחנה לסדרת הדרמה של ה-BBC "חדר מיון". אחרי שלושה שבועות החלה לשחק בתפקיד טס בייטמן, ועל המסך הופיעה הדמות החל מספטמבר 2003. בנובמבר 2006 מרטינה ליירד, שגילמה את קומפורט, עזבה את הסדרה, ובכך הייתה סוזן פאקר לשחקנית השנייה שמופיעה במשך הזמן הרב ביותר בתוכנית.
ב-22 באוגוסט 2015 עזבה פאקר את "חדר מיון" אחרי שגילמה את טס כמעט 12 שנים, והצטרפה לצוות שחקני הסדרה "סטלה", והופיעה בסדרה "רופאים".
ב-6 ביולי 2011 השתתפה פאקר יחד עם אחיה קולין בשעשועון "Pointless Celebrities". השניים הודחו בסיבוב הראשון של המשחק.
ב-19 במרץ 2017 הופיעה פאקר בפרק "Natural Selection" בסדרה המשטרתית של רשת ITV "ורה" בתפקיד סופיה.
ב-23 בפברואר 2018 שיחקה פאקר בפרק סיום העונה של הסדרה "Death in Paradise".
ב-18 במרץ 2018 שיחקה בתפקיד משני בפרק בסיטקום "Hold the Sunset".
ב-4 בנובמבר 2018 הופיעה בתפקיד איב סיסרו בפרק "The Tsuranga Conundrum" של סדרת המדע בדיוני הוותיקה "דוקטור הו".
ביוגרפיה > חיים אישיים

פאקר היא גרושה מהשחקן האמריקאי ג'סי ניומן. היא גרה בקארדיף יחד עם בנה פריס.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1990–1993, 2000 | ברוקסייד | Brookside | ג'וזי ג'ונסון / ברוקס | סדרת טלוויזיה (17 פרקים) |
| 1992 |  | Crime Story | ברברה פילקינגטון | בפרק "All Good Friends" |
| 1994 |  | The Lifeboat | הלן מיטשל | בפרק "Shadows of Doubt" |
| 1995 |  | Grange Hill | מיס פוסטר | סדרת טלוויזיה (2 פרקים) |
| 1995 |  | Some Kind of Life | ד"ר ג'ודסון |  |
| 1996 |  | Wales Playhouse | ורוניקה | בפרק "Strangers in the Night" |
| 1996 |  | Porkpie | טריש | בפרק "Fatal Distraction" |
| 1997 |  | Tiger Bay | מארי | סדרת טלוויזיה |
| 1998 |  | Brothers and Sisters | שיבון אטיין | סדרת טלוויזיה |
| 1999 |  | The Bill | קתרין אדמס | בפרק "Treading Water" |
| 2000 |  | Dirty Work | ריאנון | סדרת טלוויזיה |
| 2002 |  | Third Watch | ד"ר שרון ריד |  |
| 2003 – 2015, 2016 | חדר מיון | Casualty | טס בייטמן | סדרת טלוויזיה |
| 2004–2005 | הולבי סיטי | Holby City | טס בייטמן | סדרת טלוויזיה (2 פרקים) |
| 2005 |  | Casualty @ Holby City | טס בייטמן | סדרת טלוויזיה (3 פרקים) |
| 2014 | תחת חורש חלב | Under Milk Wood | גברת ביינום | סרט טלוויזיה |
| 2015 | רופאים | Doctors | רוז בלייר | בפרק "The Heart of England" |
| 2016 | סטלה | Stella | קרול | סדרת טלוויזיה (עונה חמישית) |
| 2016 | המישור | The Level | טרזה דוולין | סדרת טלוויזיה |
| 2017 | ורה | Vera | סופיה | בפרק "Natural Selection" |
| 2017 |  | Bang | לילה | סדרת טלוויזיה |
| 2017 | בוקר אחד | Keeping Faith | דלית' לויד | סדרת טלוויזיה |
| 2018 |  | Death in Paradise | מאיה אופריי | בפרק "Melodies of Murder" |
| 2018 |  | Hold the Sunset | גברת פול | בפרק "Roger the Carer" |
| 2018 | דוקטור הו | Doctor Who | איב סיסרו | בפרק "The Tsuranga Conundrum" |
| 2018 | תעלומת האלפא ביתא | The ABC Murders | קפסטיק | מיני-סדרה |
| 2020 |  | McDonald & Dodds | ג'יין קרופורד | פרק: "A Wilderness of Mirrors" |
| 2021 | רציחות פמברוקשייר | The Pembrokeshire Murders | צ'יפ טיילר | מיני-סדרה |
הערות שוליים

1 2  "Characters & Cast: Tess Bateman". Casualty. BBC. נבדק ב-2009-03-06.
1 2 3  "Colin Jackson and his sister, Suzanne". Sunday Times. נבדק ב-23 באפריל 2014. {{cite web}}:  (עזרה)
↑  "Episode 3". www.bbc.co.uk. נבדק ב-23 בפברואר 2013. {{cite web}}:  (עזרה)
↑  Ling, Thomas (4 בנובמבר 2018). "Doctor Who series 11 episode 5: meet the guest cast of The Tsuranga Conundrum". Radio Times. {{cite news}}:  (עזרה)
| --- | --- |
בקרת זהויות :  GND: 1239350821  LCCN: no2018059959  VIAF: 8764152684036723430001   WorldCat (עם VIAF): 8764152684036723430001
אהרימן

אַהְרִימַן, או בלשון אָוֶסְטִית- אַנְגְרַה מַנְיוּ, 'הרוח הרעה', הוא מייצג הרוע ויריבו של האל בדת הזורואסטרית, המיוחסת לנביא זרתוסטרה. אהרימן הוא מקור הרוע בעולם. הוא אף מנהיגם של השדים, הקרויים  בדת הזורואסטרית "דיווים". התפיסה הזורואסטרית את אהרימן לא נשארה זהה לאורך ההיסטוריה, כאשר בטקסטים המוקדמים הוא מופיע כ'רוח הרעה', ניגודה של 'הרוח הקדושה', ובמאוחרים כיריבו של האל הטוב, אוֹהְרְמַזְד (בלשון אווסטית- אַהוּרָה מַאזְדָה).
אהרימן נהרג על ידי פאראמרץ במהלך סצנה מהאהנאמה
באווסטה

האָוֶסְטָה, ברבים אווסטות, הם כתבי הקודש הזורואסטריים. הם מחולקים לשני חלקים, כאשר החלק הקדום יותר נקרא גאת'ה ומיוחס לנביא זרתוסטרה עצמו (ככל הנראה בין 1400 ל-1000 לפנה"ס), והמאוחר יותר נקרא 'האווסטה הצעירה'. תחילתם כתורה שבעל פה, ושרידיהם הועלו על הכתב ככל הנראה בתקופה הסאסאנית (מאות 3–6 לספירה).
בגאת'ה מופיע אהרימן פעם אחת בלבד בשמו הקדום 'אנגרה מניו': "...ואז אדבר, על שתי הרוחות הראשיות של הקיום... והרוח הקדושה דיברה אל הרוח הרעה (מילולית- אנגרה מניו)...". 'הרוח הרעה' מוזכרת שוב בגאת'ה, בשם מעט שונה, כאחת מבין שתי הרוחות הגדולות שבחרו בין הטוב ובין הרע. כלומר, אנגרה מניו בחר להיות רע ולא נולד כזה. יש המפרשים מהגאת'ה כי שתי הרוחות הן תאומות, בנותיו של האל אהורה מאזדה.
אנגרה מניו מופיע באווסטה הצעירה במספר מקומות, בין היתר בתיאור מלחמתו ב'רוח הקדושה'. במקום מסוים הוא אף מוזכר כלוקח חלק בבריאת העולם, כאשר בתגובה לבריאת הדברים הטובים בידי אהורה מאזדה (ולא הרוח הקדושה), ברא הוא את הדברים הרעים. בחלקים מהאווסטה הצעירה לא קיימת הבחנה בין 'הרוח הקדושה' לבין אהורה מאזדה, רעיון המתקבע בבירור בטקסטים המאוחרים יותר, ומסביר את החריגה הנ"ל. במקום אחר מופיע כי אנגרה מניו ניסה לפתות את זרתוסטרה לנטוש את דרך הטוב, אך זה סירב.
בטקסטים מאוחרים

כפי שצוין לעיל, חלקים רבים מהאווסטה אבדו. הידע שקיים בנושא בריאת העולם לפי הדת הזורואסטרית נמצא בטקסטים מאוחרים יותר כמו ה'בּוּנְדַהִישְׁן' ("בריאת ההתחלה") ו'המבחר של זָאדְסְפְּרַם', כאשר החוקרים סבורים שמקורם של טקסטים אלה בחלקים האבודים של האווסטה. בטקסטים אלה מופיעים אהורה מאזדה ואנגרה מניו בשמותיהם בפַּהְלַוִי (ניב של פרסית אמצעית)- אוהרמזד ואהרימן.
לפי ה'בונדהישן' ו'המבחר של זאדספרם', במשך 3,000 השנים הראשונות של הקיום לא היה עולם גשמי. אוהרמזד ואהרימן, שתי ישויות יודעות כל, שכנו במקומות מנוגדים: "אוהרמזד שכן למעלה, באור הטהור, ואהרימן שכן במעמקים, בחשכה." אוהרמזד הבין שאהרימן עומד לתקוף אותו, וכהכנה לתקיפה ברא את ה'אַמְשַׁה ספְּנְטַה', הישויות הקדושות. במקביל ברא אהרימן את יצורי האופל. 
אחרי 3,000 שנים אהרימן תקף, וביוזמת אוהרמזד הם קבעו זמן מוגדר ללחימה- 12,000 שנים, וזירה מוגדרת ללחימה- העולם הגשמי. זמן הלחימה המוגדר מחולק אף הוא לשלוש תקופות, כאשר 3,000 השנים של תקופת ההכנה הראשונית נספרות אף הן לפי חלק מהמקורות. מיד לאחר הגדרת הזמן, גורש אהרימן שוב לחשכה, ואוהרמזד עסק בבריאת העולם הגשמי במשך 3,000 השנים הבאות. עם סיומן תקף אהרימן בשנית, וניצח. הוא זיהם את העולם שאוהרמזד ברא ברוע והתחיל את תקופת הזמן בה אנו נמצאים כעת- תקופת העירוב בין הטוב והרע. תקופת העירוב תגיע לסיומה כעבור 3,000 שנים נוספות, עם טיהור העולם מכל הרע וניצחונו המוחלט של הטוב. זוהי למעשה אחרית הימים. לא ברור האם באחרית הימים יושמד אהרימן לחלוטין, או רק יאבד את כל כוחותיו.
פולחן

אין עדויות רבות על פולחן שנערך לכבוד אהרימן. מקור אחד הוא פלוטרכוס שכתב בספרו 'איזיס ואוזיריס' על טקס קורבן מסוים אותו ערכו מאמיני זרתוסטרה, ונועד למנוע מחלות ו"דברים חשוכים" אחרים. אזכור נוסף מופיע ב'דֶנְקארט', אחד הטקסטים הזואורסטרים, שם כתוב על כת ה'מכשפים' הכופרים שסוגדת ל"אהרימן המשמיד".
ייצוגים באומנות

מאחר שלאוהרמזד ואהרימן אין קיום בעולם הגשמי, לא נהגו הזורואסטרים לפסל או לצייר אותם. אף על פי כן, ייצוג וודאי אחד של אהרימן מופיע בכתובת סלע של ארדשיר הראשון, ששלט באימפריה הסאסאנית בין השנים 224 ל-241 לספירה. כתובת זו מתארת את ארדשיר מקבל את טבעת המלוכה מאוהרמזד לאחר ניצחונו על אויביו. מתחת לסוסו של אוהרמזד שוכב אהרימן המובס, בדמות אדם, אשר שערות ראשו המסולסלות מסתיימות בראשי נחש ואזניו נראות כאוזני ארנב.
השפעות על היהדות

לאחר גלות אשור, בשנת 721 לפנה"ס, נוצר מגע בין העם האיראני ותרבותו ליהודים. מפגש זה השפיע רבות על התפתחות רעיונות שונים ביהדות, ודרכה גם על הנצרות והאסלאם. בין הרעיונות שניתן להצביע עליהם: אחרית הימים, העולם הבא ועוד.
אף הרעיון של ישות רעה שנאבקת עם האל ככל הנראה לא היה קיים באמונה היהודית עד המפגש עם דמותו של אהרימן, או בשמו היהודי ה"שטן". בספרים שנכתבו לפני גלות בית ראשון מופיעה המילה "שטן" במשמעות כללית של אויב, או יריב. לעומת זאת, בספרים מתקופת בית שני, כמו איוב, זכריה ודברי הימים, מקבל השטן את המשמעות אותה אנו מכירים היום- יריבו הרע של האל עצמו.
אהרימן מוזכר בגמרא מספר פעמים בשם אהורמין.
לפי חוקרים מסוימים, גם התפיסה הקבלית לגבי מקור הרע נובעת מהיכרות של מקובלים עם טקסטים זורוואניים. לפי תפיסה זו, מקור הרע הוא ב"מחשבה הרעה" של האל, רעיון המקביל לתורה הזורוואניסטית הגורסת כי אוהרמזד ואהרימן נולדו מספק, או מחשבה רעה, שעלו בנפשו של אל קדום יותר, זוּרְוָאן.
ראו גם

שטן
לוציפר
הערות שוליים

↑  תמר עילם- גינדין, הטוב, הרע והעולם: מסע לאיראן הטרום איסלאמית, ספריית "אוניברסיטה משודרת" (בן שמן: מודן, 2011), עמ' 33.
↑  J. Duchesne-Guillemin, the entry “Ahriman”, Encyclopædia Iranica, Vol.  I/6-7, pp. 670-673, 1984 Edition.
↑  עילם- גינדין, הטוב, הרע והעולם, עמ' 33.
↑  The entry “Ahriman”, Encyclopædia Iranica.
↑  עילם- גינדין, הטוב, הרע והעולם, עמ' 30.
↑  שם, עמ' 15.
↑  שם, עמ' 23.
↑  "Yasna 45.2", in Mary Boyce, Textual Sources for the Study of Zoroastrianism (Chicago: Chicago University Press, 1984) pp. 36.
↑  The entry “Ahriman”, Encyclopædia Iranica.
↑  שם, שם.
↑  עילם- גינדין, הטוב, הרע והעולם, עמ' 33.
↑  שם, עמ' 34, וגם: R. C. Zaehener, The Dawn and Twilight of Zoroastrianism (London: Weidenfeld and Nicolson, 1961), pp. 248.
↑  ישנה אסכולה זורואסטרית נוספת המציגה גישה מעט שונה לבריאת העולם, ונקראת 'זורוואניזם'. היא נחשבת לכפירה. להרחבה ראו: עילם- גינדין, הטוב, הרע והעולם, עמ' 35-36, וגם: Mary Boyce, "Some Reflections on Zurvanism", in: Bulletin of the School of Oriental and African Studies, Vol. 19 No. 2 (Cambridge: Cambridge University Press, 1957).
↑  עילם- גינדין, הטוב, הרע והעולם, עמ' 34.
↑  שם, עמ' 35.
↑  שם, עמ' 38.
↑  שם, עמ' 39, 36.
↑  שם, עמ' 44.
↑  שם, עמ' 53.
↑  Plutarch: Isis and Osiris, 46, in: The entry “Ahriman”, Encyclopædia Iranica
↑  Zaehener, The Dawn and Twilight of Zoroastrianism, pp. 193
↑  Dēnkart, 182.6, in: The entry “Ahriman”, Encyclopædia Iranica
↑  The entry “Ahriman”, Encyclopædia Iranica.
↑  Georgina Herrmann, "The Dārābgird Relief: Ardashīr or Shāhpūr? A Discussion in the Context of Early Sasanian Sculpture", in: Iran, Vol. 7 (London: British Institute of Persian Studies, 1969), pp.65.
↑  שם, עמ' 71.
↑  עילם- גינדין, הטוב, הרע והעולם, עמ' 126, וגם: Zaehener, The Dawn and Twilight of Zoroastrianism, pp. 57-58.
↑  למשל: "וַיָּקֶם יְהוָה שָׂטָן לִשְׁלֹמֹה אֵת הֲדַד הָאֲדֹמִי מִזֶּרַע הַמֶּלֶךְ הוּא בֶּאֱדוֹם." (מלכים א, יא:יד).
↑  עילם- גינדין, הטוב, הרע והעולם, עמ' 129.
↑  זורוואניזם- ראו הערה 13.
↑  משה אידל, "'המחשבה הרעה' של האל", מתוך: תרביץ: רבעון למדעי היהדות, כרך מט, חוברת ג/ד- ניסן אלול תש"ם (ירושלים: המכון למדעי היהדות ע"ש מנדל, תש"ם), עמ' 356-357.
| הדת הזורואסטרית |
| --- | --- | --- |
| ישויות שמיימיות | אהורא מזדא • אמשא ספנדאן • אהרימן • דיווים | סמל הדת הזורואסטרית |
| דמויות מרכזיות | זרתוסטרה • מזדק | סמל הדת הזורואסטרית |
| כתבים זורואסטריים | אווסטה • גאת'ות • ספר אלף החוקים • ארדא ויראז נאמאג • דינכרד • יסנה • ונדידאד | סמל הדת הזורואסטרית |
| היסטוריה ופלגים | זורוואניזם • מזדקיזם • ח'רמיה | סמל הדת הזורואסטרית |
| חגים זורואסטרים | נורוז • סדה • מהרגאן • ליל הילדא • הלוח הזורואסטרי | סמל הדת הזורואסטרית |
| סמלים ותרבות | פרוהר • מגדלי שתיקה • מקדש אש • צ'ינוואט | סמל הדת הזורואסטרית |
פורטל איראן • פורטל דת
| --- | --- |
בקרת זהויות :  GND: 118898418  SUDOC: 099591502  VIAF: 13105906   WorldCat (עם VIAF): 13105906
טום פרייס (שחקן)

| --- | --- |

 לידה:  12 ביולי 1980 (בן 44) הממלכה המאוחדת 
 מדינה:  הממלכה המאוחדת 
 מקום לימודים:  Monmouth School 
 http://www.pricetom.com
 פרופיל ב-IMDb
 
טום פרייס (באנגלית: Tom Price; נולד ב-12 ביולי 1980) הוא שחקן, מדבב, מגיש ברדיו וסטנדאפיסט בריטי, במקור ממונמות' שבוויילס. הוא ידוע בעיקר מהיותו היוצר של השעשועון "Wogan's Perfect Recall" של ערוץ 4, ומהופעתו בתפקיד אנדי דייווידסון בסדרת המדע בדיוני "טורצ'ווד".
ביוגרפיה

פרייס נולד בהרפורד. הוא החל את הקריירה שלו כקומיקאי במופע בית הספר מונמות'. הוא המשיך לשחק כסטודנט באוניברסיטת ווריק, שם למד ספרות אנגלית. אחרי סיום הלימודים ויתר על מקום בבית ספר למשחק ועבר לגור בלונדון. הופעתו הראשונה בטלוויזיה הייתה בתפקיד מלצר בפרק בסדרה "Absolute Power". לצופי הטלוויזיה הוא מוכר מהופעתו בתוכנית המערכונים "Swinging". עוד שיחק בתפקיד השוטר אנדי דייווידסון בסדרה "טורצ'ווד", ספין-אוף של סדרת המדע בדיוני "דוקטור הו". ב-2008 כיכב פרייס בתוכנית המערכונים "The Wrong Door" של ערוץ BBC Three. עוד באותה שנה הופיע בתפקיד דרין סטיבנס ברימייק הבריטי לסדרה "מעשי כשפים", שלא שודר מעולם. תפקידים נוספים שלו הטלוויזיה היו בסדרות "רופאים" (2009) וב"וידוייה הסודיים של זונת צמרת" (2009) ב-2011 חזר לגלם את אנדי דייווידסון בעונה "טורצ'ווד: יום הנס" ששודרה ב-BBC One ובערוץ Starz בארצות הברית.
בקולנוע שיחק פרייס בסרטים "רדיו רוק" ו"מכאן והלאה".
ב-2011 השתתף פרייס בתוכנית המציאות הקומית "World Series of Dating" בערוץ BBC3 יחד עם רוב ריגל. ב-2014 שיחק בסדרה "סטלה" בכיכובה של רות ג'ונס. עוד הופיע בסדרות "Count Arthur Strong" ו"אפיזודס".
פרייס מרבה להופיע כסטנדאפיסט ברחבי הממלכה המאוחדת ומחוצה לה.
הופעת הבכורה שלו הייתה ב-2011 בתוכניתו "Say When" שהועלתה בפסטיבל אדינבורו.
ב-2014 חזר והופיע באדינבורו עם התוכנית "Not as Nice as He Looks".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2005 |  | Absolute Power | וולטר | בפרק "Spinning America" |
| 2005 |  | Swinging | תפקידים שונים | סדרת טלוויזיה (6 פרקים) |
| 2006–2011 | טורצ'ווד | Torchwood | אנדי דייווידסון | סדרת טלוויזיה (14 פרקים) |
| 2007 |  | The Scum Also Rises | בילי | סרט טלוויזיה קצר |
| 2007 |  | Living with Two People You Like Individually... But Not as a Couple | קרייג | סדרת טלוויזיה |
| 2007 |  | Nuclear Secrets | פרגנל, מקס | מיני-סדרה |
| 2008 |  | The Wrong Door | תפקידים שונים | סדרת טלוויזיה (4 פרקים) |
| 2009 | רופאים | Doctors | ריצ'י דאנסטון | בפרק "Rivals" |
| 2009 |  | Hotel Trubble | הנסיך וואלי | בפרק "Royal Trubble" |
| 2009 | רדיו רוק | The Boat That Rocked | Undisclosed |  |
| 2010 |  | DOA | לוק צ'מברס | סרט טלוויזיה |
| 2010 | מכאן והלאה | Hereafter | גבר |  |
| 2010 | וידוייה הסודיים של זונת צמרת | Secret Diary of a Call Girl | סיימון | סדרת טלוויזיה (פרק אחד) |
| 2011 |  | Holy Flying Circus | טים רייס | סרט טלוויזיה |
| 2011 | המשפחה שלי | My Family | נער | בפרק "Germs of Endearment" |
| 2012 |  | Walk or Fly | מורה למתמטיקה | סרט קצר |
| 2012 |  | World Series of Dating | ג'יימס צ'טווין טלבוט | סדרת טלוויזיה (2 פרקים) |
| 2013 |  | The Search for Simon | סיימון (מבוגר) | סרט קולנוע |
| 2014 | סטלה | Stella | אנדי | סדרת טלוויזיה (עונה שלישית) |
| 2014 | טופסי וטים | Topsy and Tim | פול | סדרת טלוויזיה |
| 2014 | אפיזודס | Episodes | אהרון | בפרק "Episode Two" |
| 2016 | החמישייה | The Five | קנטון מרשל | מיני-סדרה |
| 2017 | רציחות במידסומר | Midsomer Murders | פרי טרסל | בפרק "Red in Tooth & Claw" |
| 2016–2017 | ויקטוריה | Victoria | דוכס סאתרלנד | סדרת טלוויזיה (4 פרקים) |
הערות שוליים

↑  "Tom Price". The Comedy Club. אורכב מ-המקור ב-7 בפברואר 2012. נבדק ב-7 באפריל 2012. {{cite web}}:  (עזרה)
↑  "Torchwood: Week Three Filming". Doctor Who News. 30 בינואר 2011. נבדק ב-25 בספטמבר 2012. {{cite web}}:  (עזרה)
↑  "Archived copy". אורכב מ-המקור ב-28 בינואר 2011. נבדק ב-2011-02-03. {{cite web}}:  (עזרה);  (עזרה)
↑  "World Series of Dating". BBC. 23 ביולי 2011. נבדק ב-5 באוגוסט 2011. {{cite web}}:  (עזרה)
↑  Edinburgh Festival 2011 listings
↑  Kettle, James (23 ביולי 2011). "This week's new comedy". The Guardian. נבדק ב-5 באוגוסט 2011. {{cite web}}:  (עזרה)
↑  "Archived copy". אורכב מ-המקור ב-15 בינואר 2015. נבדק ב-2015-01-15. {{cite web}}:  (עזרה);  (עזרה)
↑  "Tom Price: Not As Nice As He Looks: 4 star review by Hamish Clayton". broadwaybaby.com (באנגלית).
| --- | --- |
בקרת זהויות :  GND: 1188585878  ISNI: 0000 0001 3382 3773  LCCN: no2018012164  MusicBrainz: fd0a7eb3-a19b-4dd0-afc6-93b9eda5e7fe  VIAF: 5082151778222418130008   WorldCat (עם VIAF): 5082151778222418130008
זאב גולדבלט

| --- | --- |

 לידה:  17 במאי 1954 (בן 70)
 מדינה:  ישראל
 מקום מגורים:  גבעתיים
 תפקיד:  מנכ"ל ויו"ר לשעבר של הנהגת ההורים הארצית
זאב גולדבלט (נולד ב-17 במאי 1954, י"ב באייר ה'תשי"ד) הוא איש ציבור, אל"ם במיל' והמייסד של פורום ועדי ההורים היישוביים / הנהגת ההורים הארצית.
ביוגרפיה

נולד ב-1954 בחיפה. שני הוריו ניצלו ממאורעות השואה - אביו עלה בשנת 1933 בעליית הנוער, ואימו הייתה ברכבת הילדים שיצאה מאוסטריה ביחד עם אחיה התאום, ואומצה על ידי משפחה נוצרית, עימה שמרה על קשר גם לאחר המלחמה. המשפחה החלה דרכה בשכונת תל יוסף בחיפה ובשנת 1955, עברה לשכונת "סביניה" שבקריית ביאליק, שם נולד אחיו (דורון, שלימים שירת כטייס F-15, וקברניט בכיר בחברת אלעל).
גולדבלט למד בבית הספר 'דוד ילין' עד כיתה ז', בה עבר לבית הספר 'עירוני ה'. כשנה לאחר מכן, התחנך בבית הספר החקלאי פרדס חנה במשך שנתיים, אחריהן עבר לפנימיה הצבאית בחיפה בה למד עד לשירותו הצבאי.
שירות צבאי

התגייס לחיל השריון לאחר מלחמת יום כיפור ושובץ במסלול מקוצר בצד המצרי של תעלת סואץ. משם, נשלח לקורס מט"קים תחת פיקודו של אהוד ברק (ששימש בהמשך כמפקד החטיבה שלו), ולאחר מכן לקורס קצינים.
כקצין, שובץ בחטיבה 401 במהלך שירותו, שימש גם כקצין המבצעים באוגדת סיני עד שנת 1979, בה השתחרר מהצבא.
בשנת 1980 חזר לשרת בקבע כקצין אג"ם בחטיבה 401. כשמונה חודשים לאחר מכן, מונה לסמג"ד 46 ונכנס לתפקידו במסגרת "תקופת הסינרמה", בה יחידות צבאיות שונות עלו מסיני לרמת הגולן לגיחות קצרות בכל עת שעלתה הסבירות למבצע צבאי רחב היקף בלבנון.
בשנת 1982 עם פרוץ מלחמת שלום הגליל, נכנס כסמג"ד ללבנון עם גדוד 46 בפיקודו של סא"ל צביקה פריד וכחודש לאחר פרוץ הקרבות, החליף בתפקיד את מפקד הגדוד שפרש, ושימש בתפקיד מג"ד 46, (תחת פיקודם של עוזי לב צור ומאוחר יותר יצחק אשל) במהלכו קיבל דרגת סגן אלוף ובסיום תפקידו, השתחרר שוב מצה"ל.
לאחר טיול נוסף שערך במשך חצי שנה בארצות הברית ומרכז אמריקה, חזר לישראל וקיבל פניה ממפקד חטיבה 401 (יצחק אשל), אשר הודיע לו כי סגן מפקד החטיבה נפצע לאחר שעלה על מטען. גולדבלט נדרש לחזור לדגל כסמח"ט בחטיבה, ותוך כ-40 שעות מרגע שובו לארץ, מונה גולדבלט לשמש כסגן מפקד חטיבת 401.
במהלך שירותו בתפקיד זה (כעת תחת פיקודו של מוטי פז), במסגרת עצרת אוגדתית בגיא בן הינום, הכיר את אשתו רחלי.
לאחר סיום תפקידו כסמח"ט 401, יצא ללימודים במכללה הבין-זרועית לפיקוד ולמטה ובסיומם המשיך ללימודי תואר ראשון במדע המדינה באוניברסיטת תל אביב וסיים בהצטיינות, זאת במקביל לתפקידו כסמח"ט חירום של חטיבה 401. לאחר מספר חודשים בפברואר 1987, מונה למפקד חטיבת טנקים מילואים, תחת פיקודו של נחמיה תמרי. עקב גילו הצעיר (32), הענקת דרגת האל"ם, הותנתה על ידי הרמטכ"ל משה לוי בביצוע של תרגיל חטיבתי, ולאחר שלושה חודשים, קיבל את דרגת אלוף המשנה.
בהמשך הדרך מונה לתפקידים נוספים - סגן מפקד יהודה ושומרון בימי האינתיפאדה הראשונה (במקביל לתפקידו כמח"ט טנקים). לאחר סיום דרכו בתפקידים אלו, יצא למכללה לביטחון לאומי וסיים את לימודיו ,הן במב"ל והן באוניברסיטת חיפה, לתואר שני במדע המדינה בהצטיינות, תואר אותו קיבל על ידי יצחק רבין (כשר ביטחון) ויצחק שמיר כראש ממשלה.
לאחר סיום לימודיו, מונה להיות סגן מפקד אוגדה 252, ולאחר מכן קודם להיות המדריך הראשי וסגן המפקד של מרכז אימון מפקדות בכירות (אוגדה וגייס) ושימש במקביל כקצין אג"ם של הגיס המטכ"לי. לאחר מכן, מונה לשמש כראש מחלקת תורת לחימה של היבשה, התפקיד האחרון בו שימש עד לשחרורו הסופי מצה"ל בשנת 1997.
עשייה ציבורית

בשנת 2012 החליט שר החינוך, גדעון סער, כי מערכת החינוך בישראל נדרשת להנהגת הורים ארצית, זאת מאחר שהגוף שייצג עד כה את צד ההורים פורק בצו של בית המשפט. החלטה זו הובילה להקמתו של ארגון הורים ארצי במימונו של משרד החינוך.
גולדבלט נבחר לשמש כחבר הנהלה בבחירות הראשונות שנערכו ביוני 2012 (אחד מתוך עשרה חברי הנהלה), ועקב עימות שנערך בינו לבין היו"ר הנבחר, בו טען גולדבלט שהארגון פועל לקידום אינטרסים אישיים, ועסקיים תוך התעלמות מהנחיות חוק העמותות והתקנון של הארגון עצמו, אוים גולדבלט על ידי עורכי הדין שפעלו בשם הארגון, מה שהוביל להגשת תלונה מצידו של זאב למשרד החינוך ורשם העמותות, לפרישתו מהארגון והקמת הנהגה חלופית.
החל משנת שנת 2014, ייסד גולדבלט את פורום ועדי ההורים היישוביים (מוכר כיום כהנהגת ההורים הארצית) שכלל כ-160 ועדים מיישובים שונים בישראל שגויסו אישית על ידו, ונבחר להיות היו"ר הראשון של העמותה. לאחר סיום לימודיה של ביתו, פרש מתפקידו כיו"ר והוחלף על ידי פז כהן שנבחר לכהן במקומו. לאחר מכן, הנהלת עמותת פורום ועדי ההורים היישוביים החליטה כי גולדבלט ימשיך לשרת בעמותה כמנכ"ל. גולדבלט הסכים לבקשה, אך בחר לשרת בתפקידו ללא שכר לתקופה מסוימת ובהמשך במשכורת סמלית. באוקטובר 2020, פרש גולדבלט מתפקידו כמנכ"ל.
מאבקים ופעילויות

כחלק מפעילותו כיו"ר וכמנכ"ל הנהגת ההורים הארצית, הוביל את 'מחאת הסרדינים' שיצאה כנגד הצפיפות בכיתות הלימוד ולוותה בהפגנות, שביתות והגשת עתירה לבג"ץ, מהלך שהוביל לכך שיום לאחר הגשתו, פרסמה הממשלה תוכנית לצמצום מספר התלמידים בכיתות בבתי הספר היסודיים.
פרויקט נוסף אותו הוביל גולדבלט יחד עם פז, שירלי פאר וישראל אליאסף היה בנוגע לתקן של סייעת שנייה בגני ילדים, מה שהוביל לפגישתם עם ראש הממשלה לשעבר בנימין נתניהו ולתוספת של כחצי מיליארד ש"ח למימוש התכנית. יחד עם חבריו בעמותה, הוביל גם מחאות שונות בנוגע לצמצום הפער בין ימי החופשה של התלמידים והוריהם, ביטול או צמצום תשלומי ההורים, פיקוח על הצהרונים (שהובילו את יו"ר ועדת החינוך, ח"כ יעקב מרגי, להודות לו ולפז מעל בימת מליאת הכנסת), שיפור הטיפול בילדים המאובחנים בליקויי למידה, ועוד עשרות מאבקים ויוזמות לשיפור מערכת החינוך עבור ילדי ישראל והוריהם.
כיום, גולדבלט מלווה ומדריך ועדי הורים וגופים שונים אודות התאגדות והתנהלות נכונה.
חיים אישיים

גולדבלט מתגורר בגבעתיים, גרוש ואב לשחר.

עם ראש ממשלת ישראל בביתו, בסיום ישיבה על הסייעת השנייה
הפיגועים נגד הדיפלומטים הישראלים בהודו ובגאורגיה (2012)

| חלק מהסכסוך האיראני-ישראלי |
| --- | --- |
 מטרה:  שגרירות ישראל בניו דלהי  שגרירות ישראל בטביליסי
 סוג:  מטען חבלה
 
הפיגועים נגד הדיפלומטים הישראלים בהודו ובגאורגיה ב-2012 התרחשו ב-13 בפברואר 2012 כאשר מטען נפץ פוצץ מתחת למכונית של דיפלומטים ישראלים בניו דלהי שבהודו וגרם לפציעתו של דיפלומט אחד ושני עוברים ושבים. פצצה נוספת שהוטמנה במכונית בטביליסי שבגאורגיה לא התפוצצה ונוטרלה בהמשך על ידי המשטרה הגיאורגית.
רקע

במהלך החודשים שקדמו לפיגועים חלה החרפה בין ישראל לאיראן. ב-12 בפברואר 2012 זימן שר החוץ האיראני את השגריר האזרי על מנת להתלונן על דיווח ביומון הבריטי הטיימס שהמוסד השתמש באזרבייג'ן כבסיס לפעולות חשאיות נגד איראן.
הפיגועים > הודו

אופנוען הצמיד מטען נפץ למכונית של אשת הנספח הצבאי הישראלי בהודו, בשעה שהייתה בדרכה לאסוף את ילדיה מבית הספר. האשה, טל יהושע קורן, נפצעה באורח בינוני, נזקקה לניתוח לאחר הפיגוע על מנת להסיר מגופה רסיסים, בעוד שנהגה ושני עוברי אורח נפצעו באורח קל.
הפיגועים > גאורגיה

נהג מכוניתו של דיפלומט ישראלי גילה מטען נפץ שהוטמן מתחת למכונית. המכונית חנתה במרחק של 200 מטרים משגרירות ישראל בטביליסי  הנהג שמע רעש במכונית בעת שהחל לנסוע, עצר בצד הדרך וגילה את המטען.
לאחר מכן הוא פנה על המשטרה הגאורגית שהגיעה למקום וניטרלה את המטען.